
E L Ő T E R J E S Z T É S

Sülysáp Nagyközség Önkormányzata Képviselő-testületének

2013. június 20-án tartandó munkaterv szerinti ülésére

4. napirendhez

Tárgy: Óvodai csoportok számának, létszámainak meghatározása a 2013/2014. nevelési évre
Tisztelt Képviselő-testület!

Évről évre visszatérő feladata a Képviselő-testületnek mint fenntartónak a csoportszámok és -létszámok meghatározása az oktatási-nevelési intézményekben, de miután az iskolák kikerültek az önkormányzat fenntartói jogköréből, idén már csak az óvoda tekintetében kell erről dönteni.

Továbbra is átmeneti időszakban vagyunk, így egymás mellett él a nemzeti köznevelésről szóló 2011. évi CXC. törvény (Kntv.) és a közoktatásról szóló 1993. évi LXXIX. törvény (Kotv.), azokat párhuzamosan kell alkalmazni.
A Kntv. 83. § (2) d) pontja szerint a fenntartó meghatározza az adott nevelési évben indítható óvodai csoportok számát.
A Kntv. 49. §-a szerint az óvodai felvétel, átvétel jelentkezés alapján történik. Az óvodába a gyermek - e törvényben foglalt kivétellel - harmadik életévének betöltése után vehető fel. A szülő gyermeke óvodai felvételét, átvételét bármikor kérheti, a gyermekek felvétele folyamatos.

A gyermeket elsősorban abba az óvodába kell felvenni, átvenni, amelynek körzetében lakik vagy ahol szülője dolgozik. A felvételről, átvételről az óvoda vezetője dönt. Ha a jelentkezők száma meghaladja a felvehető gyermekek számát, az óvodavezető, amennyiben az óvoda fenntartója több óvodát tart fenn, az óvoda fenntartója bizottságot szervez, amely javaslatot tesz a felvételre.

A települési önkormányzat közzéteszi az óvoda felvételi körzetét, valamint az óvoda nyitva tartásának rendjét. Az óvoda köteles felvenni, átvenni azt a gyermeket, aki köteles óvodába járni, ha lakóhelye, ennek hiányában tartózkodási helye a körzetében található (a továbbiakban: kötelező felvételt biztosító óvoda).

Az óvodába felvett gyermekek csoportba való beosztásáról a szülők és az óvodapedagógusok véleményének kikérése mellett az óvodavezető dönt.

A Kotv. 24. § (3) bekezdése szerint a gyermek - ha e törvény másképp nem rendelkezik - abban az évben, amelyben az ötödik életévét betölti, a nevelési év kezdő napjától napi négy órát köteles óvodai nevelésben részt venni.

A csoportlétszámok meghatározásánál párhuzamosan két szempontra kell figyelemmel lenni: egyrészt a hatékonyságra, másrészt a megfelelő nevelési-oktatási körülmények biztosítására. Ehhez alsó korlátként a Kotv. 3. mellékletének I. részében meghatározott átlaglétszám, felső korlátként pedig a maximális létszám ad iránymutatást. Minél jobban közelít egymáshoz ez a két adat, az önkormányzat annál jobban gazdálkodik az erőforrásaival. Az óvodában az előírt átlaglétszám 20, a maximális létszám pedig 25 fő.
E létszámoktól csak a fenntartó engedélyezhet eltérést a Kotv. 3. melléklete II. részének 7-8. pontja szerint, vagyis

Az intézmény az óvodai csoportra megállapított maximális létszámot legfeljebb húsz százalékkal átlépheti a nevelési év indításánál, ha az óvodában legfeljebb két óvodai csoport indul; továbbá függetlenül az indított csoportok számától, akkor is, ha a nevelési év során az új gyermek átvétele, felvétele miatt indokolt.

Az I. részben meghatározott maximális létszám, illetve a fentiek szerint megnövelt maximális létszám tíz százalékkal túlléphető, ha az oktatásszervezési okok miatt indokolt, továbbá az intézkedéssel az óvodai szülői szervezet egyetért.

Mindezek alapján a Csicsergő Napköziotthonos Óvoda csoportlétszámai a következőképpen alakulnak:
	Óvoda
	Csoport
	Induló gyermek-létszám (fő)
	Kettőnek számító gyermekek miatti plusz létszám (fő)
	Statisztikai létszám (fő)

	1. óvoda

(Központi)
	kiscsoport
	22
	
	22

	
	középső csoport
	25
	+1
	26

	
	nagycsoport
	25
	+1
	26

	
	vegyes csoport
	25
	+1
	26

	2. óvoda

(Sápi)
	kiscsoport
	22
	
	22

	
	középső csoport
	26
	
	26

	
	nagycsoport
	30
	+3
	33

	3. óvoda

(Balassi)
	kiscsoport
	24
	
	24

	
	középső csoport
	25
	
	25

	
	nagycsoport
	26
	+5
	31

	4. óvoda

(Mátyás)
	vegyes csoport
	26
	+4
	30


Látható, hogy a csoportok nagy részénél szükséges a törvény szerinti maximális létszámtól való 20 %-os eltérés engedélyezése, ami összességében maximum 30 fős csoportokat jelent. Továbbá a 2. és 3. óvoda nagycsoportjában szükséges a létszámkorlát további 10 %-os emelése is, ennek életbe léptetéséhez viszont már a szülői szervezet egyetértése is szükséges.
…/2013. (VI. 20.) ÖKT határozati javaslat

Sülysáp Nagyközség Önkormányzatának Képviselő-testülete a nemzeti köznevelésről szóló 2011. évi CXC. törvény 83. § (2) d) pontja és a közoktatásról szóló 1993. évi LXXIX. törvény 3. melléklete II. részének 7-8. pontja alapján 
1./ A 2013/2014. nevelési évre a Csicsergő Napköziotthonos Óvoda csoportjainak számát 11 darabban, a csoportok maximális létszámait pedig az alábbiak szerint állapítja meg:

	Óvoda
	Csoport
	Induló maximális létszám (fő)
	Év közbeni maximális létszám (fő)

	1. óvoda

(Központi)
	kiscsoport
	30
	30

	
	középső csoport
	30
	30

	
	nagycsoport
	30
	30

	
	vegyes csoport
	30
	30

	2. óvoda

(Sápi)
	kiscsoport
	30
	30

	
	középső csoport
	30
	30

	
	nagycsoport
	33
	33

	3. óvoda

(Balassi)
	kiscsoport
	30
	30

	
	középső csoport
	30
	30

	
	nagycsoport
	33
	33

	4. óvoda

(Mátyás)
	vegyes csoport
	30
	30


2./ Utasítja az intézményvezetőt, hogy a 2. és 3. óvoda nagycsoportjainak engedélyezett maximális létszáma vonatkozásában szerezze be az óvodai szülői szervezet jóváhagyását.
Határidő: 1./ azonnal; 2./ 2013. szeptember 1.
Felelős: óvodavezető

Sülysáp, 2013. június 13.

Horinka László s.k.

